Χορήγηση ενισχύσεων σε επιχειρήσεις με οικονομικές απώλειες σε περιοχές που επλήγησαν από εκτεταμένες φυσικές καταστροφές

Περιγραφή: Η διαδικασία αφορά στη χορήγηση ενίσχυσης με τη μορφή επιχορήγησης σε επιχειρήσεις που έχουν έδρα ή υποκατάστημα ή δραστηριοποιούνται σε περιοχές που επλήγησαν είτε άμεσα είτε έμμεσα από εκτεταμένες φυσικές καταστροφές ή σε όμορες περιοχές και ως συνεπεία υφίστανται, βραχυπρόθεσμα ή μεσοπρόθεσμα, οικονομικές απώλειες.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΚΛΙΜΑΤΙΚΗΣ ΚΡΙΣΗΣ ΚΑΙ ΠΟΛΙΤΙΚΗΣ ΠΡΟΣΤΑΣΙΑΣ
en: MINISTRY FOR CLIMATE CRISIS AND CIVIL PROTECTION
Οργανική μονάδα θεσμικού φορέα: title: el: ΓΕΝΙΚΗ ΓΡΑΜΜΑΤΕΙΑ ΑΠΟΚΑΤΑΣΤΑΣΗΣ ΦΥΣΙΚΩΝ ΚΑΤΑΣΤΡΟΦΩΝ ΚΑΙ ΚΡΑΤΙΚΗΣ ΑΡΩΓΗΣ
Παρέχεται σε: Επιχειρήσεις
Σημεία εξυπηρέτησης: Παρέχεται μόνο ψηφιακά
Ψηφιακά σημεία παροχής: description: Εκδήλωση ενδιαφέροντος και υποβολή αίτησης για επιχορήγηση
title: myBusinessSupport
Αριθμός δικαιολογητικών: Δεν απαιτούνται
Κόστος: Παρέχεται χωρίς κόστος
Εκτιμώμενος χρόνος: 3 έως 4 μήνες
Διάρκεια ισχύος: Τύπος: Άπαξ
Προϋποθέσεις: conditions_name: Εκδήλωση φυσικής καταστροφής.
conditions_type: Ανωτέρας βίας
conditions_name: Έκδοση ΚΥΑ για το άνοιγμα της ηλεκτρονικής πλατφόρμας της ΑΑΔΕ, ώστε οι επιχειρήσεις που έχουν υποστεί οικονομικές απώλειες στις πληγείσες/όμορες περιοχές να υποβάλλουν αίτηση εκδήλωσης ενδιαφέροντος για την επιχορήγηση (πρώτο στάδιο). Στη συνέχεια, εφόσον κλείσει η πλατφόρμα, εκδίδεται νέα ΚΥΑ (δεύτερο στάδιο), στην οποία καθορίζονται η διαδικασία και οι όροι χορήγησης της ενίσχυσης. Κατόπιν, ανοίγει ξανά η πλατφόρμα και οι επιχειρήσεις υποβάλλουν την τελική τους αίτηση. Είναι δυνατή η υλοποίηση της διαδικασίας σε ένα στάδιο, με μία ενιαία ΚΥΑ.
conditions_type: Διοικητικές
conditions_name: Αίτηση εκδήλωσης ενδιαφέροντος (πρώτο στάδιο), καθώς και αίτηση για χορήγηση της οικονομικής ενίσχυσης (δεύτερο στάδιο) μπορούν να υποβάλουν ιδιωτικές επιχειρήσεις κάθε νομικής μορφής, συμπεριλαμβανομένων των ατομικών που εντάσσονται στην καθοριζόμενη με την ΚΥΑ κάθε φορά περίμετρο επιλέξιμων επιχειρήσεων (τομέας δραστηριότητας, περιοχή κ.α.). Εξαιρούνται όσες κατά τη διάρκεια της θεομηνίας απασχολούν μεγάλο αριθμό εργαζομένων (όπως καθορίζεται κάθε φορά) με σχέση εξαρτημένης εργασίας, σύμφωνα με τα στοιχεία του συστήματος «ΕΡΓΑΝΗ», τα Νομικά Πρόσωπα Δημοσίου Δικαίου (ΝΠΔΔ) και τα Νομικά Πρόσωπα Ιδιωτικού Δικαίου (ΝΠΙΔ), που αποτελούν αμιγώς δημοτικές, διαδημοτικές, διακοινοτικές, διανομαρχιακές, κοινοτικές και νομαρχιακές επιχειρήσεις, δημοτικές κοινωφελείς επιχειρήσεις, δημοτικές συνεταιριστικές επιχειρήσεις, ενώσεις προσώπων διαχείρισης κτιρίων, επιτροπές εράνων, ευρωπαϊκοί όμιλοι οικονομικού σκοπού, κοινοπραξίες, διεθνείς οργανισμοί και πολιτικά κόμματα, καθώς και οι επιχειρήσεις που έχουν κάνει έναρξη εργασιών μετά την εκδήλωση της φυσικής καταστροφής.
conditions_type: Επαγγελματικές
conditions_name: Οι επιχειρήσεις θα πρέπει να πληρούν σωρευτικά τα εξής κριτήρια: 

α) Να λειτουργούν νόμιμα κατά τη διάρκεια επέλευσης της θεομηνίας.
 
β) Να έχουν την έδρα τους ή υποκατάστημα εντός των προσδιορισμένων πληγεισών περιοχών. 

γ) Να έχουν πληγεί οικονομικά. 

δ) Να διαθέτουν ενεργό κύριο Κωδικό Αριθμό Δραστηριότητας (ΚΑΔ) που ανήκει στους καθοριζόμενους ως επιλέξιμους κλάδους. 

ε) Να έχουν υποβάλει τις δηλώσεις φόρου εισοδήματος και ΦΠΑ, εφόσον είχαν κατά τον νόμο υποχρέωση να τις υποβάλουν. 

στ) Να μην έχουν τεθεί σε αδράνεια από την 1η Ιανουαρίου του προηγούμενου έτους μέχρι και την ημερομηνία ελέγχου πληρωμής, όπως αυτό προκύπτει από τα στοιχεία που τηρούνται στο φορολογικό Μητρώο της ΑΑΔΕ ή από την υποβολή μηδενικών δηλώσεων ΦΠΑ καθ’ όλη την περίοδο αυτή. 

ζ) Να μην έχει ανασταλεί, μέχρι και την ημερομηνία ελέγχου πληρωμής ισχύος της ΚΥΑ, η χρήση του ΑΦΜ τους για τη διενέργεια ενδοκοινοτικών συναλλαγών. 

η) Να παρουσιάζουν οικονομικές απώλειες σε σχέση με τον χρόνο αναφοράς, όπως αυτό καθορίζεται στην ΚΥΑ κάθε φορά. 

θ) Να μη συντρέχουν λόγοι αποκλεισμού του άρθρου 40 του ν. 4488/2017. 

ι) Να είναι υπόχρεες σε τήρηση και έκδοση λογιστικών αρχείων.

ια) Να έχουν υποβάλει αίτηση εκδήλωσης ενδιαφέροντος στην πλατφόρμα  «myBusinessSupport» της ΑΑΔΕ, εφόσον η διαδικασία υλοποιείται σε δύο φάσεις.
conditions_type: Οικονομικές
conditions_name: Οι επιχειρήσεις δεν πρέπει να έχουν λάβει άλλη κρατική ενίσχυση για τις ίδιες επιλέξιμες δαπάνες ή για το ίδιο μέτρο, η σώρευση των οποίων οδηγεί σε υπέρβαση της υψηλότερης σχετικής έντασης ενίσχυσης ή του ποσού ενίσχυσης που έχει καθοριστεί με βάση τα συγκεκριμένα δεδομένα κάθε περίπτωσης σε Kανονισμό απαλλαγής κατά κατηγορία ή απόφαση που έχει εκδώσει η Επιτροπή. Κατά την υποβολή της αίτησης που επέχει θέση υπεύθυνης δήλωσης συμπληρώνονται όλες οι ενισχύσεις ήσσονος σημασίας τις οποίες η οικεία επιχείρηση και οι επιχειρήσεις που συνιστούν ενιαία επιχείρηση με αυτή έλαβε βάσει των εκάστοτε Κανονισμών ΕΕ περί ήσσονος σημασίας (1407/2013, 1408/2013 και 717/2014) κατά το οικονομικό έτος χορήγησης της ενίσχυσης και κατά τα δύο προηγούμενα οικονομικά έτη. Ο έλεγχος της σώρευσης διενεργείται σε πρώτη φάση αυτόματα στην ηλεκτρονική πλατφόρμα «myBusinessSuppport» με βάση τα σχετικά στοιχεία που υποβάλλει η επιχείρηση κατά την αίτηση και το ύψος της ενίσχυσης που λαμβάνει βάσει της ΚΥΑ που έχει εκδοθεί προσαρμόζεται ανάλογα, ώστε να μην οδηγεί σε υπέρβαση των κατά περίπτωση ανωτέρω ορίων. Σε περίπτωση υποβολής αιτήσεων ενίσχυσης, στο πλαίσιο της εκδοθείσας ΚΥΑ, από περισσότερες ή όλες τις επιχειρήσεις που συνθέτουν ενιαία επιχείρηση, εφόσον, κατόπιν διασταύρωσης των σχετικών αιτήσεων, διαπιστωθεί ότι το συνολικό ποσό που αιτούνται οι εν λόγω επιχειρήσεις υπερβαίνει τα ανώτατα κατά περίπτωση όρια του παρόντος άρθρου, το ύψος της ενίσχυσης για καθεμία από αυτές μειώνεται αναλογικά, με βάση το αιτούμενο από καθεμία επιχείρηση ποσό, προκειμένου το συνολικό εγκριθέν ποσό ενίσχυσης ανά ενιαία επιχείρηση να μην υπερβαίνει τα εν λόγω όρια.
conditions_type: Οικονομικές
conditions_name: Οι αιτήσεις των πληγεισών επιχειρήσεων υποβάλλονται στην ηλεκτρονική πλατφόρμα της ΑΑΔΕ (https://www.aade.gr/mybusinesssupport) και συνιστούν υπεύθυνες δηλώσεις του νόμου 1599/1986 (Α’ 75) ως προς το αληθές και ακριβές περιεχόμενό τους.
conditions_type: Διοικητικές
conditions_name: Για την είσοδο στην πλατφόρμα και την αυθεντικοποίηση των χρηστών είναι απαραίτητη η κατοχή κωδικών-διαπιστευτηρίων TaxisNet από τη Γενική Γραμματεία Πληροφοριακών Συστημάτων και Ψηφιακής Διακυβέρνησης του Υπουργείου Ψηφιακής Διακυβέρνησης.
conditions_type: Κατοχής κωδικών για είσοδο σε λογισμικό
conditions_name: Τυχόν πρόσθετες προϋποθέσεις κατά περίπτωση, που ορίζονται στην εκάστοτε ΚΥΑ.
conditions_type: Διοικητικές
Αίτηση: Κατάθεση: Κατάθεση από τον αιτούντα (ψηφιακή)
Κατατίθεται από: Νομικά πρόσωπα
Φυσικά πρόσωπα
Τίτλος: Αίτηση για εκδήλωση ενδιαφέροντος (πρώτο στάδιο) και Αίτηση για χορήγηση οικονομικής ενίσχυσης (δεύτερο στάδιο)
Τύπος αίτησης: Αίτηση
Βήματα: step_description: Εισήγηση της ΚΕΚΑ για τη χορήγηση ενίσχυσης, στην οποία προσδιορίζονται οι επιλέξιμες περιοχές και άλλες προϋποθέσεις
step_implementation: Υπογραφή
step_official: Αρμόδια επιτροπή
step_title: Εισήγηση της Κυβερνητικής Επιτροπής Κρατικής Αρωγής (ΚΕΚΑ)
step_description: Εκδίδεται ΚΥΑ για άνοιγμα της ηλεκτρονικής πλατφόρμας της ΑΑΔΕ, ώστε οι επιχειρήσεις που έχουν υποστεί οικονομικές απώλειες στις πληγείσες περιοχές να υποβάλλουν αίτηση εκδήλωσης ενδιαφέροντος για  επιχορήγηση.
step_implementation: Υπογραφή
step_official: Αρμόδιο Υπουργείο
step_title: Έκδοση Κοινής Υπουργικής Απόφασης (ΚΥΑ) για άνοιγμα της ηλεκτρονικής πλατφόρμας εκδήλωσης ενδιαφέροντος
step_description: α) Ο αιτών πραγματοποιεί είσοδο στην εφαρμογή της ΑΑΔΕ κατόπιν αυθεντικοποίησης με κωδικούς-διαπιστευτήρια TAXISnet ακολουθώντας την εξής διαδρομή: i) ΜyAADE//Εφαρμογές//Επιχειρήσεις//myBusinessSupport. ii) URL https://www.aade.gr/mybusinesssupport. β) Για την είσοδο στην εφαρμογή, επιλέγει «Οι εφαρμογές μου». γ) Στη συνέχεια, μεταβαίνει στην οθόνη των εφαρμογών και επιλέγει «Ενίσχυση επιχειρήσεων (είδος επιχειρήσεων και περιοχή στην οποία βρίσκονται) – Εκδήλωση ενδιαφέροντος». δ) Στο επόμενο βήμα ανοίγει μια οθόνη, στην οποία εμφανίζονται: i) Στον πίνακα «Στοιχεία Μητρώου» προσυμπληρωμένα τα στοιχεία μητρώου της επιχείρησης, όπως αυτά τηρούνται στην ΑΑΔΕ. ii) Πεδίο με υπεύθυνη δήλωση ότι πληρούνται οι προϋποθέσεις της ΚΥΑ και ότι συναινεί στην επεξεργασία των διαθέσιμων στοιχείων της ΑΑΔΕ. iii) Πεδίο για την υποβολή εκδήλωσης ενδιαφέροντος και υποβολή της αίτησης.
step_implementation: Ενέργεια πολίτη
step_note: Με την είσοδο στην πλατφόρμα και την υποβολή της αίτησης ο δικαιούχος πιστοποιεί την ακρίβεια των δηλουμένων και συναινεί στην επεξεργασία των στοιχείων που υποβάλλει και των διαθέσιμων στοιχείων της ΑΑΔΕ, καθώς και στη διαβίβαση των στοιχείων προς τις αρμόδιες υπηρεσίες.
step_official: Ενέργεια από φυσικό/νομικό πρόσωπο
step_title: Υποβολή αίτησης για εκδήλωση ενδιαφέροντος (πρώτο στάδιο)
step_description: Εκδίδεται ΚΥΑ με την οποία καθορίζονται οι προϋποθέσεις υπαγωγής στο καθεστώς ενίσχυσης, οι περαιτέρω λεπτομέρειες, ο τρόπος προσδιορισμού και η ένταση της ενίσχυσης, η διαδικασία χορήγησης της ενίσχυσης, οι υποχρεώσεις των δικαιούχων και κάθε άλλο συναφές ζήτημα. Επισημαίνεται ότι είναι δυνατή η υλοποίηση της διαδικασίας με μία ΚΥΑ.
step_implementation: Υπογραφή
step_official: Αρμόδιο Υπουργείο
step_title: Έκδοση Κοινής Υπουργικής Απόφασης (ΚΥΑ) για καθορισμό της διαδικασίας ενισχύσεων
step_description: α) Ο αιτών πραγματοποιεί είσοδο στην εφαρμογή της ΑΑΔΕ κατόπιν αυθεντικοποίησης με κωδικούς-διαπιστευτήρια TAXISnet ακολουθώντας την εξής διαδρομή: i) ΜyAADE /Εφαρμογές/Επιχειρήσεις/myBusinessSupport. ii) URL https://www.aade.gr/mybusinesssupport. Για να υποβάλει αίτηση για την ενίσχυση, εισέρχεται στην πλατφόρμα «myBusinessSupport» και επιλέγει «Ενίσχυση επιχειρήσεων (είδος επιχειρήσεων) - Αίτηση Χορήγησης». β) Ο αιτών επιλέγει «Υποβολή Αίτησης» και ανοίγει μια οθόνη στην οποία εμφανίζονται: i) Τα στοιχεία της αίτησης. ii) Τα στοιχεία μητρώου της επιχείρησης όπως αυτά διατηρούνται στην ΑΑΔΕ. iii) Υπεύθυνη δήλωση που πρέπει να υποβληθεί από τον εκπρόσωπο αναφορικά με την ακρίβεια των δηλούμενων στοιχείων και τη συναίνεση στην επεξεργασία των διαθέσιμων στοιχείων της ΑΑΔΕ, καθώς και των υποβαλλόμενων στοιχείων. iv) Πεδίο διαθέσιμων ενεργειών σχετικά με την αίτηση. γ) Μετά την υποβολή της υπεύθυνης δήλωσης ο αιτών επιλέγει το διαθέσιμο πλαίσιο ενίσχυσης και, προκειμένου να ενεργοποιηθεί η δυνατότητα υποβολής της αίτησης, καλείται να απαντήσει σε μια σειρά ερωτημάτων, όπως αυτά καθορίζονται κάθε φορά στην ΚΥΑ, και κυρίως αναφορικά με τις προϋποθέσεις χορήγησης ενίσχυσης ήσσονος σημασίας. δ) Στη συνέχεια, εμφανίζεται ένας πίνακας, στον οποίο είναι προσυμπληρωμένα: i) Το δικαιούμενο ποσό με βάση την απόφαση, δηλαδή πριν από τον έλεγχο σώρευσης ενισχύσεων. ii) Το δικαιούμενο ποσό με βάση τον έλεγχο σώρευσης. Στο πεδίο «Ποσό ενίσχυσης που αιτείται να λάβει η επιχείρηση» ο αιτών συμπληρώνει το επιθυμητό ποσό ενίσχυσης, το οποίο δεν μπορεί να υπερβαίνει το δικαιούμενο ποσό με βάση τον έλεγχο σώρευσης. ε) Ο αιτών επιλέγει «Προσωρινή Αποθήκευση Αίτησης» προκειμένου να την επεξεργαστεί αργότερα ή «Υποβολή αίτησης» για να την υποβάλει οριστικά.
step_implementation: Ενέργεια πολίτη
step_note: Με την είσοδο στην πλατφόρμα και την υποβολή της αίτησης ο δικαιούχος πιστοποιεί την ακρίβεια των δηλούμενων στοιχείων και συναινεί στην επεξεργασία των διαθέσιμων στοιχείων της ΑΑΔΕ, καθώς και των υποβαλλόμενων στοιχείων, προς τον σκοπό προσδιορισμού του τελικού ύψους ενίσχυσης.
step_official: Ενέργεια από φυσικό/νομικό πρόσωπο
step_title: Υποβολή αίτησης για χορήγηση οικονομικής ενίσχυσης (δεύτερο στάδιο)
step_description: Η ΑΑΔΕ επεξεργάζεται τα στοιχεία που έχουν υποβληθεί στην πλατφόρμα «myBusinessSupport» και τα διασταυρώνει με άλλα στοιχεία που έχει στη διάθεσή της. Κατόπιν, δημιουργεί: α) Αναλυτική κατάσταση δικαιούχων σε ηλεκτρονική μορφή, η οποία περιλαμβάνει τα πλήρη στοιχεία τους (ονοματεπώνυμο ή επωνυμία, πατρώνυμο, ΑΦΜ), τον κωδικό του τραπεζικού λογαριασμού σε μορφή IBAN, τον πάροχο υπηρεσιών πληρωμών στον οποίο τηρείται ο λογαριασμός (προαιρετική πληροφορία) και το δικαιούμενο ποσό. Η ηλεκτρονική μορφή της κατάστασης αυτής είναι επεξεργάσιμη από την εταιρεία «Διατραπεζικά συστήματα ΑΕ» (ΔΙΑΣ ΑΕ) προς την οποία διαβιβάζεται. β) Συγκεντρωτική κατάσταση δικαιούχων σε έντυπη και ηλεκτρονική μορφή, που περιλαμβάνει το συνολικό προς πληρωμή ποσό, ολογράφως και αριθμητικώς, το πλήθος των συναλλαγών, καθώς και το συνολικό ανά συναλλαγή κόστος προς τρίτους (ΔΙΑΣ ΑΕ).
step_implementation: Ενέργεια μέσω λογισμικού
step_official: Αρμόδια υπηρεσία
step_title: Επεξεργασία στοιχείων από την ΑΑΔΕ και δημιουργία συγκεντρωτικής κατάστασης δικαιούχων
step_description: α) Η ηλεκτρονική μορφή της αναλυτικής κατάστασης αποστέλλεται στη ΔΙΑΣ ΑΕ και  κοινοποιείται στη Γενική Διεύθυνση Οικονομικών Υπηρεσιών (ΓΔΟΥ) του Υπουργείου Εθνικής Οικονομίας και Οικονομικών. β) Η συγκεντρωτική κατάσταση αποστέλλεται στη ΓΔΟΥ του Υπουργείου Εθνικής Οικονομίας και Οικονομικών και μέσω αυτής στο Γενικό Λογιστήριο του Κράτους (ΓΛΚ). γ) Το ΓΛΚ εκδίδει ειδική εντολή προς την Τράπεζα της Ελλάδος. Με τη μεσολάβηση της ΔΙΑΣ τα ποσά πιστώνονται στους λογαριασμούς των δικαιούχων. Τα ποσά που απέτυχαν να πληρωθούν επιστρέφουν στον λογαριασμό του Ελληνικού Δημοσίου.
step_implementation: Ενέργεια μέσω λογισμικού
step_note: Για τις αποτυχούσες πληρωμές η ΑΑΔΕ ενημερώνει σχετικά τους δικαιούχους, ώστε να διορθώσουν τον τραπεζικό λογαριασμό ΙΒΑΝ στην Προσωποποιημένη Πληροφόρηση ΟΠΣ «TAXISnet» της ΑΑΔΕ, προκειμένου να διενεργηθεί δεύτερος κύκλος πληρωμών, ο οποίος είναι τελικός και πραγματοποιείται εντός του τρέχοντος έτους.
step_official: Αρμόδια Γενική Διεύθυνση
step_title: Καταβολή της οικονομικής ενίσχυσης στους δικαιούχους
step_description: Η εμφάνιση των σχετικών πληρωμών στη δημόσια ληψοδοσία πραγματοποιείται με την έκδοση συμψηφιστικών χρηματικών ενταλμάτων από την αρμόδια ΓΔΟΥ.
step_implementation: Υπογραφή
step_note: Τα δικαιολογητικά για την έκδοση των σχετικών χρηματικών ενταλμάτων είναι: α) Στην περίπτωση που η δαπάνη βαρύνει το ΠΔΕ: η απόφαση του Υπουργού Εθνικής Οικονομίας και Οικονομικών για ένταξη και έγκριση πιστώσεων του έργου στο ΠΔΕ 2023 (ΣΑΝΑ), η συγκεντρωτική κατάσταση δικαιούχων και το αποδεικτικό της ηλεκτρονικής εντολής (eps) για τη μεταφορά του ποσού από τον λογαριασμό του έργου ΠΔΕ στον ενδιάμεσο λογαριασμό που τηρείται στην Τράπεζα της Ελλάδος. β) Στην περίπτωση που η δαπάνη βαρύνει τον τακτικό προϋπολογισμό: η απόφαση για την ενίσχυση, η απόφαση του Υπουργού Εθνικής Οικονομίας και Οικονομικών για την έκδοση του συμψηφιστικού χρηματικού εντάλματος, η συγκεντρωτική κατάσταση δικαιούχων, αντίγραφο της ειδικής εντολής προς την Τράπεζα της Ελλάδος και αντίγραφο κίνησης (extrait) της τράπεζας για τη χρέωση του λογαριασμού Νο 200.
step_official: Αρμόδιος Γενικός Διευθυντής
step_title: Εμφάνιση πληρωμών στη δημόσια ληψοδοσία
Εξερχόμενα: Κατάθεση ποσού
Νομοθεσία: rule_article: 6Γ
rule_decision_number: 4797
rule_decision_year: 2021
rule_description: Κρατική αρωγή προς επιχειρήσεις και μη κερδοσκοπικού χαρακτήρα φορείς για θεομηνίες, επείγουσες ρυθμίσεις για τη στήριξη της οικονομίας, συμπληρωματικός κρατικός προϋπολογισμός και συνταξιοδοτική ρύθμιση και λοιπές επείγουσες διατάξεις.
rule_gazette_doc_issue: Α
rule_gazette_doc_number: 66
rule_type: Νόμος
Παρατηρήσεις: α) Η οικονομική ενίσχυση του άρθρου 6Γ του ν. 4797/2021 χορηγείται εφάπαξ σε επιχειρήσεις οι οποίες δραστηριοποιούνται σε περιοχές που επλήγησαν άμεσα ή έμμεσα από κάποια θεομηνία ή σε όμορες περιοχές.

β) Η επιχορήγηση είναι αφορολόγητη, ανεκχώρητη και ακατάσχετη στα χέρια του Δημοσίου ή τρίτων, δεν υπόκειται σε οποιαδήποτε κράτηση, τέλος ή εισφορά, δεν δεσμεύεται και δεν συμψηφίζεται στη Φορολογική Διοίκηση και το Δημόσιο εν γένει, τα νομικά πρόσωπα δημοσίου δικαίου, τους οργανισμούς τοπικής αυτοδιοίκησης και τα νομικά πρόσωπά τους, τα ασφαλιστικά ταμεία ή τα πιστωτικά ιδρύματα.

γ) Για τη λήψη της οικονομικής ενίσχυσης εκδίδονται έως δύο (2) Κοινές Υπουργικές Αποφάσεις (ΚΥΑ), μία για εκδήλωση ενδιαφέροντος και μία για υποβολή της τελικής αίτησης. Οι ενδιαφερόμενες επιχειρήσεις, μετά την έκδοση των σχετικών ΚΥΑ, υποβάλλουν στην ηλεκτρονική πλατφόρμα «myBusinessSupport» της ΑΑΔΕ (https://www.aade.gr/mybusinesssupport) κατ’ αρχάς εκδήλωση ενδιαφέροντος για τη χορήγηση της ενίσχυσης. Κατόπιν, οι προϋποθέσεις υπαγωγής στο καθεστώς ενίσχυσης, οι περαιτέρω λεπτομέρειες, ο τρόπος προσδιορισμού και η ένταση της ενίσχυσης, η διαδικασία υποβολής αίτησης, τα απαιτούμενα στοιχεία και δικαιολογητικά, η διαδικασία χορήγησης της ενίσχυσης, οι υποχρεώσεις των δικαιούχων και κάθε άλλο συναφές ζήτημα καθορίζονται με απόφαση που εκδίδεται μετά την παρέλευση της προθεσμίας υποβολής των αιτημάτων εκδήλωσης ενδιαφέροντος. Η παραπάνω διαδικασία μπορεί να συμπτυχθεί, προκειμένου μία ΚΥΑ να καθορίσει το σύνολο της διαδικασίας.

δ) Το ύψος της επιχορήγησης, που προσδιορίζεται βάσει συγκεκριμένου τύπου, καθώς και λοιπές λεπτομέρειες, καθορίζονται ανάλογα με την απώλεια του τζίρου. 

ε) Οι αιτούσες επιχειρήσεις ενημερώνονται ψηφιακά από την ΑΑΔΕ αναφορικά με την έγκριση ή την απόρριψη της αίτησής τους. Σε περίπτωση απόρριψης, δύναται να υποβάλλουν στην πλατφόρμα «myBusinessSupport» αίτημα επανεξέτασης, εντός πέντε (5) εργάσιμων ημερών από την ως άνω ενημέρωση. Το ποσό της ενίσχυσης καταβάλλεται εφάπαξ στον τραπεζικό λογαριασμό ΙΒΑΝ των δικαιούχων επιχειρήσεων που δηλώνεται στην επιλογή «Μητρώο και επικοινωνία» του myAADE της ΑΑΔΕ.

στ) Με την επιφύλαξη των όρων σώρευσης ενισχύσεων, η οικονομική ενίσχυση δεν δύναται να υπερβαίνει το ανώτατο ποσό που καθορίζεται από τους Κανονισμούς περί χορήγησης ενισχύσεων ήσσονος σημασίας της ΕΕ – π.χ., το ποσό των τριακοσίων χιλιάδων (300.000) ευρώ προς επιχειρήσεις ή το ποσό των είκοσι πέντε χιλιάδων (25.000) ευρώ για τους αγρότες.

ζ) Σύμφωνα με το άρ. 28 του ν. 5167/2024, οι διατάξεις του άρ. 6Γ του ν. 4797/2021 εφαρμόζονται αναλογικά και για τις επιχειρήσεις με εγκαταστάσεις (έδρα ή υποκατάστημα ή αποθήκη) στο κτίριο επί της οδού Αρκαδίας 4 στους Αμπελοκήπους Αθηνών.
Άλλες πληροφορίες: Επίσημος τίτλος: Χορήγηση ενισχύσεων σε επιχειρήσεις με οικονομικές απώλειες σε περιοχές που επλήγησαν από εκτεταμένες φυσικές καταστροφές